ועדת הכספים, כנסת 23, פרוטוקול מספר 183, 2020-11-23 13:04

משה גפני: אנחנו ממשיכים את ישיבת ועדת הכספים.

משה גפני: על סדר היום הצעת תקנות מיסוי מקרקעין (שבח ורכישה) (מס רכישה) (הוראת שעה מס'), התש"ף-2020.

ישי פרלמן: מדובר בתקנות בחוק הארכת תקופות ומועדים להליכי מס, מענקי סיוע שעבר כאן לפני מספר חודשים.

ישי פרלמן: הוא בעצם מכיל הוראות דומות להוראות שיש בחוק לגבי שני נושאים אחרים כאשר אחד הנושאים הוא לגבי תקנות מיסוי מקרקעין, שאלה הן התקנות, ואחד לגבי מס קנייה, שזה הצו.

ישי פרלמן: יש סעיף ספציפי שאומר שמי שקונה קרקע שיש לגביה תב"ע, הוא מוציא תוך שנתיים מיום הרכישה היתר בנייה, הוא יכול לקבל הנחה מהמס, חמישה אחוזים במקום שישה אחוזים.

ישי פרלמן: הייתה איזושהי הבנה באותה תקופה שהוועדות לא פעלו כרגיל והיו קשיים להשיג תב"ע מאותה תקופה ואנחנו רוצים בתקנות לדחות את המועד.

משה גפני: עד מתי התקנות?

ישי פרלמן: זה בדיוק אותו הדבר כמו חוק הארכת תקופות מועדים, כמו בכל שאר העניינים בהליכי מס.

ישי פרלמן: מדובר על כך שהימים לא ייספרו.

משה גפני: עד מתי התקנות?

ישי פרלמן: עד ה-22 ביולי.

ינון אזולאי: למה לא הארכנו כך את מס הרכישה על הדירות?

שיר שפר: התקנות האלה כבר הסתיימו באוקטובר, כל הוראת השעה הזאת.

ינון אזולאי: למה לא הארכנו כך את מס הרכישה על הדירות של אנשים פרטיים?

משה גפני: יש כאן צו ויש תקנות.

שיר שפר: עכשיו אנחנו בתקנות.

משה גפני: התקנות הן עד מאי.

ינון אזולאי: הוא אומר עד יוני.

מיקי לוי: עד מאי.

ישי פרלמן: אם מועד הסיום הוא חודשיים אחרי מאי, שזה בעצם ה-2 ביולי.

ישי פרלמן: אם מועד הסיום של התקופה של ה-24 חודשים נופל עד ה-2 ביולי.

ינון אזולאי: למה לא הארכנו את מס הרכישה?

ינון אזולאי: היינו מאריכים אותו עד יולי, כמו שאתם רוצים עכשיו.

משה גפני: מחר יש חוק.

מיקי לוי: ממילא נשארו חמישה חודשים למס רכישה.

מיקי לוי: מיקי, אני רוצה בחוק שמחר יבוא לדבר על הארכת המועדים של מס רכישה.

מיקי לוי: הם יהיו נחמדים.

מיקי לוי: הם יאמרו במקום מאי, בואו נעשה את זה כבר 24 חודשים כמו שסיכמנו.

משה גפני: נכון.

לילי אור: חשוב לומר לפרוטוקול שאלה עברו כבר.

לילי אור: גם יולי עבר וגם אוקטובר.

לילי אור: כל הוראת השעה הזו עברה.

ישי פרלמן: זה יכול להיות עדיין רלוונטי לאנשים.

משה גפני: זאת אומרת, אנחנו צריכים לאשר את זה רטרואקטיבית?

שיר שפר: כן.

ישי פרלמן: כן.

ישי פרלמן: קודם כל, זה פורסם.

ישי פרלמן: זה היה ידוע במועד שזה עוד היה בתוקף.

ישי פרלמן: יכול להיות שאנשים הסתמכו על הפרסום.

ישי פרלמן: זה יעזור למי שזה חל עליו בדיעבד, אם זה יהיה בתוקף.

משה גפני: אני רק רוצה שתדע ותגיד לאנשים אצלכם שמחר עולה החוק של הארכת מועדים.

משה גפני: אנחנו רוצים להביא גם את מה שחבר הכנסת מיקי לוי אמר וגם דברים נוספים.

משה גפני: אנחנו רוצים להביא את מס הרכישה, את המועד בו אנחנו נאחד את זה יחד עם מס שבח.

משה גפני: נכון?

מיקי לוי: נכון.

משה גפני: שיהיו 24 חודשים ולא להשאיר את זה במצב הזה בגלל האירוע שאנחנו נמצאים בו, בגלל המצב קשה בו אנחנו מצויים.

משה גפני: אני ארצה את ההסכמה שלכם.

בצלאל סמוטריץ': אני מעיר שוב.

בצלאל סמוטריץ': דיברנו על זה גם בדיון הקודם עת זה עלה כאן עם חבר הכנסת מיקי לוי.

בצלאל סמוטריץ': זה עלה כאן גם בדיון הקודם.

בצלאל סמוטריץ': המנגנון שמוצע עכשיו – ושוב, הוא כאילו באיזו נישה של קרקע לבנייה וכולי – הרציונל שלו הוא הרבה יותר נכון.

בצלאל סמוטריץ': הוא אומר את התקופה הרלוונטית אני לא מחשיב במניין ה-24 חודשים.

בצלאל סמוטריץ': לא עשיתם כך במס הרכישה נניח למי שיש לו דירה אחת ומוכר אותה ומחליף.

בצלאל סמוטריץ': זה מה שהיה לנו בפעם הקודמת.

בצלאל סמוטריץ': מיקי אומר לאחד.

ישי פרלמן: לדעתי זה נעשה.

מיקי לוי: לא.

מיקי לוי: זה לא נעשה.

בצלאל סמוטריץ': זה לא נעשה.

משה גפני: עד עכשיו זה לא נעשה.

בצלאל סמוטריץ': הארכת המועדים שעשיתם זה שמי שמכר עד ה-31 באוקטובר, מאריכים לו.

בצלאל סמוטריץ': אם הוא מכר ב-1 בנובמבר לצורך העניין, כבר לא מאריכים לו.

בצלאל סמוטריץ': לא באתם ואמרתם שמי שהתקופה שלו תמה מה-22 במארס עד ה-31 באוקטובר, אז כל התקופה הזאת לא עולה במניין הימים של ה-18 חודשים.

בצלאל סמוטריץ': מה שעשיתם כאן

בצלאל סמוטריץ': כל כך הגיוני וכל כך נכון ומתבקש.

בצלאל סמוטריץ': צריך לעשות את כל הדחיות.

בצלאל סמוטריץ': יכול להיות שטכנית כאן, בגלל שיש כבר חוק, אתה אומר שאם תאחד 24 חודשים פתרת את הבעיה.

משה גפני: צודק.

בצלאל סמוטריץ': האמת היא שבכל הדחיות זה צריך להיות הרציונל.

בצלאל סמוטריץ': התקופה הזאת איננה עולה במניין הימים.

משה גפני: עכשיו תאמרו לגבי הצו.

לילי אור: אלה הצבעות נפרדות.

משה גפני: אני יודע.

משה גפני: תכף נחזור לזה.

בצלאל סמוטריץ': את חדשה כאן?

בצלאל סמוטריץ': נראה לך שגפני יצביע על משהו אחד לפני שהוא סגר את הכול והוא יודע שהוא רגוע וקיבל את כל מה שצריך?

משה גפני: הצו מסתיים ב-31 בדצמבר 2020.

משה גפני: אני לא כל כך מתמצא בלוח הלועזי אבל נדמה לי שזה עוד חודש-חודש וחצי.

לילי אור: נכון.

משה גפני: אז תאריכו את זה.

משה גפני: מה זה דצמבר 2020?

משה גפני: תעשו את זה כמו התקנות.

מיקי לוי: בדצמבר תבואו עוד פעם?

בצלאל סמוטריץ': הם יבואו במארס עוד פעם כדי לתקן מדצמבר.

בצלאל סמוטריץ': כמו שהם עושים עכשיו.

משה גפני: זה לא לעניין.

משה גפני: אדוני וגברתי, זה לא לעניין.

משה גפני: תאריכו את זה אותו הדבר, כמו התקנות.

לילי אור: אנחנו נצטרך להתייעץ אם הוועדה רוצה לשנות את התאריך.

משה גפני: אני רוצה להצביע על אותו התאריך כמו התקנות.

משה גפני: אני אגיש רוויזיה על ההצבעה כאן.

משה גפני: אם אתם תבואו ותגידו לאחר ההתייעצות שאתם לא מסכימים להארכה, אנחנו לא נאשר את זה.

ישי פרלמן: קודם כל, המועד של הצו יותר ארוך מאשר התקנות.

משה גפני: בסדר.

משה גפני: תגידו תאריך.

משה גפני: אומר חבר הכנסת מיקי לוי בצדק, וגם אני אומר את זה, תבואו לכאן בדצמבר שוב כדי להאריך?

משה גפני: אתם לא יכולים לעשות צחוק מעצמכם.

משה גפני: אתם משרד רציני.

ישי פרלמן: אני מציע שנסביר את הצו ולהסביר את הנתונים.

לילי אור: המחלקה המשפטית ברשות המסים.

לילי אור: הצו קובע בסעיפים 6 ו-7 את האפשרות של עולים חדשים, תושבי חוץ ותושבים חוזרים שמגיעים לישראל לייבא לכאן טובין בפטור ממס קניה.

לילי אור: התקופות שהם זכאים לייבא מוגבלות בזמן לפי מועד הכניסה לישראל.

לילי אור: לעולים חדשים ותושבי חוץ יש שלוש שנים ממועד הכניסה ולתושבים חוזרים מקבלים תשעה חודשים לניצול הפטור.

לילי אור: מה שמוצע בצו שלפני

לילי אור: כם זה שזכאי שתקופת הזכאות שלו הסתיימה בין ה-1 במארס 2020 ל-31 באוגוסט 2020 יוכל לנצל בכל זאת את הפטור עד סוף דצמבר 2020.

משה גפני: הצו בסדר, אין בעיה אתו.

משה גפני: אני מציע שהוא יוארך.

בצלאל סמוטריץ': הם רוצים לתקן מחדש את התקנות.

משה גפני: הם מבקשים להאריך את זה.

משה גפני: רטרואקטיבית אבל להאריך את זה.

משה גפני: עד מתי?

ישי פרלמן: אין היום תקנות.

ישי פרלמן: זאת הוראה חדשה שהפקיעה שלה היא ב-7 ביולי 2020.

ישי פרלמן: הצו מסתיים ב-22 בדצמבר 2020 שזה מספר חודשים מאוחר יותר.

משה גפני: עד כאן

משה גפני: הכול ברור אבל צריך להפעיל גם את הראש.

משה גפני: צריך לדבר בהיגיון.

משה גפני: את התקנות צריך לאשר.

משה גפני: לאשר רטרואקטיבית.

משה גפני: אני לא יודע למה לא באתם בזמן אבל בסדר.

משה גפני: נאשר את זה כפי שאתם מבקשים.

משה גפני: זה גם נשמע הגיוני, אני בעד וכולנו בעד.

משה גפני: אני מבקש שהצו לא יסתיים ב-31 בדצמבר אלא שהוא יסתיים ביוני.

בצלאל סמוטריץ': יש לי תחושה שאנחנו לא הבנו.

בצלאל סמוטריץ': הם צודקים אלא שאנחנו פשוט לא הבנו.

בצלאל סמוטריץ': התקנות לא רלוונטיות להיום.

בצלאל סמוטריץ': אנחנו לא מאריכים את המועד בתקנות.

בצלאל סמוטריץ': התקנות מתייחסות לתקופה שכבר עברה וקובעים שתקופה מתוכה לא תבוא במניין חשבון הימים.

משה גפני: הצו לא הסתיים.

בצלאל סמוטריץ': חבל להתווכח עד מתי.

בצלאל סמוטריץ': צריך לדבר על המנגנון.

בצלאל סמוטריץ': המנגנון ההגיוני הוא שהתקופה שהגדרנו אותה בתקופת קורונה ולכן אנשים לא קנו, היא לא עונה.

לילי אור: אני רוצה שיהיה ברור.

לילי אור: לגבי צו מס קנייה (פטור) בנוסח שלפניכם, מדובר בנכנסים שתקופת הזכאות שלהם פקעה עד ה-31 באוגוסט 2020.

לילי אור: הצו בתוקף עד סוף דצמבר 2020 כי זאת התקופה בה הם יכולים לנצל.

בצלאל סמוטריץ': ברור.

בצלאל סמוטריץ': הם לא מאריכים תקופות.

משה גפני: בשביל מה אתם מביאים את הצו?

לילי אור: כדי לאפשר את מתן הפטור לעולים שנכנסו.

משה גפני: אבל זה קיים עד דצמבר.

לילי אור: נכון.

בצלאל סמוטריץ': לא.

בצלאל סמוטריץ': נכון לעכשיו זה לא קיים עד דצמבר.

מיקי לוי: אתה מצביע על הבקשה שלהם להארכה לאלא שנכנסו אחר כך.

משה גפני: אני מבקש שזה לא יהיה עד דצמבר אלא שזה יהיה עד יוני.

בצלאל סמוטריץ': בשביל אותם אלה שאני מאריך להם.

משה גפני: כן.

משה גפני: עד יוני.

משה גפני: זה מאוד פשוט.

לילי אור: בשביל הנכנסים שנכנסו ממארס עד אוגוסט, הארכה עד יוני?

לילי אור: זאת הבקשה?

משה גפני: כן.

לילי אור: אני אבדוק את זה.

משה גפני: בסדר.

משה גפני: תקריאי בבקשה את התקנות ואת הצו.

משה גפני: אני רוצה להצביע.

משה גפני: על הצו אני אגיש רוויזיה עד שתתייעצי.

ישי פרלמן: תקנות מיסוי מקרקעין (שבח ורכישה) (מס רכישה) (הוראת שעה מס'), התש"ף-2020 בתוקף סמכותי לפי סעיפים 9 ו-115 לחוק מיסוי מקרקעין (שבח ורכישה), התשכ"ג-1963 ובאישור ועדת הכספים של הכנסת, אני מתקין תקנות אלה:

ישי פרלמן: בתקופה שמיום כ"ו באדר התש"ף (22 במארס 2020) עד יום י"ג בחשון התש"ף (31 באוקטובר 2020) – כאן אני רוצה לתקן את סעיף תחילת הצו.

ישי פרלמן: זה לא יהיה י"ג בחשון התש"ף אלא עד 31 בדצמבר 2020.

ישי פרלמן: אין לזה משמעות לגבי המהות של ההסדר - יראו כאילו בתקנות מיסוי מקרקעין (שבח ורכישה) (מס רכישה), התשל"ה-1974, בתקנה 12(א)(2), בסופה יבוא: "על אף האמור, בחישוב תקופת 24 החודשים האמורה לא תבוא במניין התקופה שמיום כ"ו באדר התש"ף (22 במארס 2020) עד יום ח' באייר התש"ף (2 במאי 2020) (להלן בפסקת משנה זו – התקופה הקובעת), אם התקיימו שני אלה:

ישי פרלמן: מועד סיומה של תקופת 24 החודשים חל בתקופה הקובעת או בחודשיים שאחריה".

משה גפני: תסביר.

ישי פרלמן: כמו שהסברנו קודם, יש תקופה של שנתיים מיום הרכישה בה אפשר להוציא את היתר הבנייה.

ישי פרלמן: התקנות האלה אומרות שמי שהתקופה שלו הסתיימה בין ה-22 במארס עד ה-2 במאי להוצאת היתר הבנייה, הוא לא הספיק לעשות את זה, הוא יוכל לא לספור את התקופה הזאת שמה-22 במארס עד ה-2 במאי 2020.

ישי פרלמן: כך בעצם תוארך לו התקופה והוא יוכל לקבל את ההטבה של חמישה אחוזים במקום שישה אחוזים.

משה גפני: בסדר גמור.

משה גפני: אנחנו מצביעים על אישור תקנות מיסוי מקרקעין (שבח ורכישה) (מס רכישה) (הוראת שעה מס'), התשפ"א-2020.

משה גפני: מי בעד?

משה גפני: מי נגד?

משה גפני: מי נמנע?

משה גפני: אושר

משה גפני: התקנות אושרו.

משה גפני: נעבור לצו.

לילי אור: צו מס קניה (פטור) (הוראת שעה מס') התש"ף

לילי אור: -2020 בתוקף סמכותי לפי סעיף 26 לחוק מס קניה, התשי"ב-1952 ובאישור ועדת הכספים של הכנסת, אני מצווה לאמור:

לילי אור: בתקופה שמיום ה' באדר התש"ף (1 במארס 2020) עד יום ט"ז בטבת התשפ"א (31 בדצמבר 2020) יראו כאילו בצו מס קניה (פטור), התשל"ו-1975 –

בסופה יבוא: "הסתיימה תקופת שלוש השנים בתקופה שמיום ה' באדר התש"ף (1 במארס 2020) עד יום י"א באלול התש"ף (31 באוגוסט 2020), יינתן הפטור עד יום ט"ז בטבת התשפ"א (31 בדצמבר 2020)".

משה גפני: כאן אנחנו משנים את התאריך.

משה גפני: עד יוני.

ישי פרלמן: כרגע אנחנו מתנגדים לשינוי התאריך בצו.

בצלאל סמוטריץ': אנחנו לא נאשר בנוסח שאתם רוצים.

משה גפני: אני הצעתי לאשר ולהגיש רוויזיה.

ישי פרלמן: הצו הזה התבקש בשם הוועדה.

ישי פרלמן: אנחנו לא רוצים שהוועדה תצביע ותמשוך את הצו הזה.

משה גפני: יש לנו שתי ברירות.

משה גפני: ברירה אחת היא לחכות, לא לאשר את הצו ותחזרו עם תשובה.

משה גפני: נעשה ישיבה.

משה גפני: יכול להיות שיש הרבה דיונים על כל מיני דברים שבאים לוועדה ולא יהיה לנו זמן.

משה גפני: זאת אפשרות אחת.

משה גפני: אפשרות שנייה, ואני אף פעם לא דיברתי דבר לא נכון, אני אומר שנצביע לפי מה שאנחנו מבקשים עם התאריך ואני מגיש על זה רוויזיה ואני לא אאשר את זה עד שלא תחזרו עם תשובה.

משה גפני: תחזרו עם תשובה ותגידו שאתם לא רוצים יוני אלא אתם רוצים מאי או תאריך אחר, נצביע על הרוויזיה ונאשר את זה לפי ההסכמה בינינו.

משה גפני: אני לא אאשר את זה בלי הסכמה.

משה גפני: אם אתם רוצים לחכות, נחכה אבל זה לא לטובתכם ולא לטובת העניין.

ישי פרלמן: אנחנו מעדיפים לחכות.

לילי אור: קיבלנו תשובה שאנחנו יכולים להאריך עד סוף פברואר, אם זה מקובל על הוועדה.

מיקי לוי: תצביעו במארס ושלום על ישראל.

משה גפני: בסדר.

משה גפני: עד סוף מארס.

משה גפני: אל תלכי לשאול.

משה גפני: עד סוף מארס.

לילי אור: בסדר.

לילי אור: אני אשים את התאריך של סוף מארס.

בסופו בא: "הסתיימה תקופת תשעת החודשים בתקופה שמיום ה' באדר התש"ף (1 במארס 2020) עד יום י"א באלול התש"ף (31 באוגוסט 2020), יינתן הפטור עד יום ט"ז בטבת התשפ"א (31 בדצמבר 2020ׂ".

בסופו בא: אנחנו נשנה את זה גם כאן עד סוף מארס.

משה גפני: כן.

משה גפני: עד סוף חודש מארס.

משה גפני: להגיד גם את התאריך העברי.

לילי אור: כמובן.

משה גפני: יפה.

משה גפני: אחר כך תגידי לי עם מי התייעצת.

לילי אור: נראה לי שאתה יודע.

מיקי לוי: לא צריך רוויזיה.

משה גפני: אנחנו מצביעים על צו מס קניה (פטור) (הוראת שעה מס') התשפ"א-2020 עם השינוי כפי שהוקרא על ידי לילי אור מהייעוץ המשפטי של רשות המיסים.

משה גפני: מי בעד?

משה גפני: מי נגד?

משה גפני: מי נמנע?

משה גפני: אושר

משה גפני: הצו אושר.

משה גפני: תודה רבה.

בצלאל סמוטריץ': היושב ראש, משהו קטן.

בצלאל סמוטריץ': אני מבקש לפנים משורת הדין זכות של הצעה לסדר קטנה בסוף הישיבה כי בהתחלה הייתי בחוץ וביטחון.

בצלאל סמוטריץ': סוגיה שעסקנו בה הרבה כאן בוועדה, המענק של ה-2,000 שקלים שהועבר למי שקיבלו אבטלה 100 ימים.

בצלאל סמוטריץ': כתוצאה מאירוע מורכב שנוהל כאן בוועדה, מובטלי ינואר-פברואר קיבלו רק 96 ימי חל"ת מביטוח לאומי בגלל התנהלות של משרד האוצר.

בצלאל סמוטריץ': אם אתם זוכרים, זה עלה כאן בוועדה ואנחנו הפעלנו לחץ ומשרד האוצר אישר את האבטלה של מובטלי ינואר-פברואר מאוחר מדי.

בצלאל סמוטריץ': העובדה היא שיש קבוצת מובטלים שיצאו בינואר ופברואר לאבטלה וקיבלו רק 96 ימים ולכן הפסידו את המענק.

משה גפני: מה אתה מציע?

בצלאל סמוטריץ': אני חושב שצריך לבקש ממשרד האוצר/ביטוח לאומי.

בצלאל סמוטריץ': שוב, זאת קבוצה מסוימת שכתוצאה מהתנהלות של משרד האוצר הגיעה ל-96 ימים.

בצלאל סמוטריץ': להוריד את המגבלה של ה-100 ימים.

בצלאל סמוטריץ': אין סיבה שהם לא יקבלו.

משה גפני: תודה רבה.

משה גפני: הישיבה נעולה.

משה גפני: בשעה 14:00 מתכנסת ועדת המשנה בראשות אופיר כץ.

משה גפני: אני מבין שראש הממשלה מגיע ושר האוצר ועוד שרים.